भूमध्यरेखा स्वया ८ डिग्री जक्क तापाक्क दूगुलिं केरलय् ताहाःन्वैगु मौसम दु। थनया धर्तीया जां (उच्च-निम्न स्थिति) जलवायुय् यक्व प्रभाव या। केरलया जलवायुया विशेषता शीतल मन्द फे व भारी वर्षा ख। प्रमुख वर्षाकाल इडवप्पाति वा पश्चिमी मनसुनकाल ख। निगुगु वर्षाकाल तुलावर्षम् वा उत्तरी-पश्चिमी मनसुन ख। सकल वर्ष करीब १२० निसें १४० दिं वर्षा जुइ। औसत वार्षिक वर्षा ३०१७ मिली मीटर दु। भारी वर्षां याना खुसिबाहा वैगु व जन-धनया हानी नं जुइगु या।